ΚΟΙΝΗ ΘΕΣΗ της 29ης Μαρτίου 1999 που καθορίζεται από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση, σχετικά με την προτεινόμενη σύμβαση των Ηνωμένων Εθνών για την καταπολέμηση του οργανωμένου εγκλήματος (1999/235/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 και το άρθρο Κ.5,

Αναγνωρίζοντας τη σημασία της δικαστικής συνεργασίας σε ποινικές υποθέσεις και της αστυνομικής συνεργασίας για την πρόληψη και την καταπολέμηση όλων των σοβαρών μορφών διεθνούς εγκληματικότητας, όπως προβλέπεται στο άρθρο Κ.1 της συνθήκης,

Εκτιμώντας:

ότι τα κράτη μέλη θεωρούν την καταπολέμηση του οργανωμένου εγκλήματος ως θέμα κοινού ενδιαφέροντος 7

ότι το Ευρωπαϊκό Συμβούλιο, κατά τη σύνοδό του στο Άμστερνταμ τον Ιούνιο του 1997, ενέκρινε το σχέδιο δράσης της ομάδας ανωτέρων υπαλλήλων σχετικά με το οργανωμένο έγκλημα, σχέδιο το οποίο περιέχει εκτενείς προτάσεις για την ενίσχυση της καταπολέμησης του οργανωμένου εγκλήματος 7

ότι πρέπει να ληφθούν υπόψη τα μέτρα τα οποία ήδη έχει θεσπίσει η Ευρωπαϊκή Ένωση ή τα οποία τελούν υπό εκπόνηση ή υπό θέσπιση με σκοπό την εφαρμογή του εν λόγω σχεδίου δράσης, και ιδίως η κοινή δράση 98/733/ΔΕΥ, της 21ης Δεκεμβρίου 1998, σχετικά με το αξιόποινο της συμμετοχής σε εγκληματική οργάνωση στα κράτη μέλη της Ευρωπαϊκής Ένωσης (1) 7

ότι έχουν γίνει διακανονισμοί για την ανάπτυξη και τη διαπραγμάτευση σύμβασης των Ηνωμένων Εθνών προς καταπολέμηση του οργανωμένου εγκλήματος 7

ότι το Συμβούλιο, στα συμπεράσματά του της 5ης Οκτωβρίου 1998, ζήτησε από την Προεδρία να προτείνει μία ή πλείονες κοινές θέσεις, σύμφωνα με το άρθρο Κ.3 της συνθήκης για την Ευρωπαϊκή Ένωση, σε σχέση με το σχέδιο σύμβασης των Ηνωμένων Εθνών και τα πρωτόκολλά της 7

ότι επιθυμεί να συμβάλει όσο το δυνατόν πληρέστερα στη διαπραγμάτευση της προτεινόμενης σύμβασης και να αποφύγει τις ασυμβατότητες μεταξύ της προτεινόμενης σύμβασης και των νομοθετημάτων που καταρτίζονται στην Ένωση,

ΚΑΘΟΡΙΖΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

1. Τα κράτη μέλη υποστηρίζουν την κατάρτιση της προτεινόμενης σύμβασης των Ηνωμένων Εθνών για την καταπολέμηση του οργανωμένου εγκλήματος και τα τυχόν πρωτόκολλά της. Τα κράτη μέλη συνηγορούν ώστε να περιληφθούν στο σχέδιο σύμβασης διατάξεις που θα διευκολύνουν στο έπακρο την αποτελεσματική πρόληψη, δίωξη και διερύνση του οργανωμένου εγκλήματος.

2. Τα κράτη μέλη μεριμνούν ώστε οι διατάξεις του σχεδίου σύμβασης οι σχετικές με την υποχρέωση ποινικοποίησης ορισμένων δραστηριοτήτων να είναι συμβατές, ιδίως με τα άρθρα 1 και 2 της κοινής δράσης 98/733/ΔΕΥ.

3. Στο βαθμό που αυτό αφορά τις άλλες διατάξεις του σχεδίου σύμβασης, θα πρέπει να έχουν όσο το δυνατόν ευρύτερο πεδίο εφαρμογής, ώστε να καλύπτουν τις δραστηριότητες των εγκληματικών οργανώσεων και τη διεθνή συνεργασία για την καταπολέμησή τους. Στις σχετικές διατάξεις του σχεδίου σύμβασης θα πρέπει να εμπίπτουν, καταρχήν, οι δραστηριότητες προσώπων, ενεργούντων σε συνεννόηση για να διαπράττουν σοβαρά εγκλήματα, και ενεχομένων σε οιαδήποτε εγκληματική αργάνωση η οποία είναι διαρθρωμένη και συγκροτείται ή συγκροτήθηκε για μία χρονική περίοδο. Δεν θα πρέπει να περιορίζονται σε ομάδες με υποδομή ανεπτυγμένη σε υψηλό βαθμό ή διαρκούσης φύσεως, όπως οι οργανώσεις τύπου μαφίας 7 και οι οργανώσεις δεν χρειάζεται να έχουν κατ' ανάγκην τυπικά καθορισμένους ρόλους για τους συμμετέχοντες σ' αυτές ή μόνιμα μέλη.

4. Οι περί διεθνούς συνεργασίας διατάξεις που θα περιληφθούν στο σχέδιο σύμβασης, θα πρέπει να καταχυρώνουν προσηκόντως την προστασία των ανθρωπίνων δικαιωμάτων και να διευκολύνουν τη συνεργασία αυτή. Θα πρέπει να εφαρμόζονται σε περιπτώσεις κατά τις οποίες, λόγω του ότι μία έρευνα ευρίσκεται σε προκαταρκτικό στάδιο, είναι αδύνατο για το κράτος προς το οποίο απευθύνεται η αίτηση να αποφανθεί με βεβαιότητα για το αν ένα συγκεκριμένο έγκλημα τελεί σε συνάφεια με το οργανωμένο έγκλημα. Θα μπορούσε επίσης να είναι χρήσιμο να καθοριστούν κριτήρια βάσει των οποίων θα συνάγεται η συνάφεια προς το οργανωμένο έγκλημα.

5. Καθ' όσον αφορά το μέτρα καταπολέμησης του ξεπλύματος χρήματος, η σύμβαση θα πρέπει να καλύψει ευρύ φάσμα εγκλημάτων και, ειδικότερα, θα πρέπει να συμβιβάζεται με τις σαράντα συστάσεις της Ομάδας Διεθνούς Χρηματοιοικονομικής Δράσης.

6. Οι διατάξεις του σχεδίου σύμβασης οι σχετικές με τα περιουσιακά στοιχεία που προέρχονται από το έγκλημα, θα πρέπει να λαμβάνουν υπόψη και να μην είναι ασυμβίβαστες με την κοινή δράση 98/699/ΔΕΥ, της 3ης Δεκεμβρίου 1998, για το ξέπλυμα χρήματος, τον προσδιορισμό, τον εντοπισμό, τη δέσμευση, την κατάσχεση και τη δήμευση των οργάνων και των προϊόντων του εγκλήματος (2).

7. Όπου ενδείκνυται, οι συναφείς διατάξεις του σχεδίου σύμβασης θα μπορούσαν να διατυπωθούν κατά το πρότυπο της σύμβαση των Ηνωμένων Εθνών του 1988 για την καταπολέμηση του λαθρεμπορίου ναρκωτικών και ψυχοτρόπων ουσιών. Επιπροσθέτως, θα πρέπει να λαμβάνουν πλήρως υπόψη τη σύμβαση του Συμβουλίου της Ευρώπης του 1990 για το ξέπλυμα, την έρευνα, την κατάσχεση και τη δήμευση των εσόδων που προέρχονται από εγκληματική δραστηριότητα.

Άρθρο 2

Κατά τις διαπραγματεύσεις για την προτεινόμενη σύμβαση των Ηνωμένων Εθνών και τα τυχόν πρωτόκολλά της, τα κράτη μέλη, στο μέτρο του εφικτού, συντονίζουν τις θέσεις τους, κατόπιν πρωτοβουλίας της Προεδρίας, και επιζητούν τη διαμόρφωση κοινών απόψεων σε όλα τα θέματα τα οποία έχουν σημαντικές επιπτώσεις στα συμφέροντα της Ένωσης. Η Επιτροπή θα συμμετέχει πλήρως στις εργασίες αυτές. Εφόσον είναι αναγκαίο, ανάλογα με τον τρόπο εξέλιξης των διαπραγματεύσεων, θα εξεταστεί ποια περαιτέρω μέτρα πρέπει να ληφθούν.

Άρθρο 3

Τα κράτη μέλη εξασφαλίζουν ότι οι διατάξεις της προτεινόμενης σύμβασης των Ηνωμένων Εθνών και των τυχόν πρωτοκόλλων της, δεν είναι ασυμβίβαστες με νομοθετήματα καταρτιζόμενα μεταξύ τους.

Άρθρο 4

Το Συμβούλιο προσπαθεί να καθοριστούν και άλλες κοινές θέσεις, στο βαθμό που χρειάζεται, σε σχέση με το σχέδιο σύμβασης, και ειδικότερα σε σχέση με τα τυχόν πρωτόκολλα.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα

Βρυξέλλες, 29 Μαρτίου 1999.

Για το Συμβούλιο

Ο Πρόεδρος

F. MάNTEFERING

(1) ΕΕ L 351 της 29. 12. 1998, σ. 1.

(2) ΕΕ L 333 της 9. 12. 1998, σ. 1.